Korizmene Kapljice dobrote

Onome koji nema ništa-i jedna mala sitnica, darovana od srca - može razvedriti dan. U ovoj korizmi prikupljeno je obilje- puno malih darova za dobrobit dragih korisnika Katoličke udruge Kapi dobrote zahvaljujući darežljivosti roditelja i učenika naše škole. Prikupljali smo trajne prehrambene namirnice i higijenske potrepštine kao i uvijek. Vrijedni učenici naše škole napisali su čestitke koje su izradili *Umjetnici koji slikaju ustima i nogama* čiju smo udrugu posjetili prije nekoliko godina, a od tada do danas podržavamo i njihov rad. Zajedno, ustrajno, u dobroj volji svi zajedno pridonosimo izgradnji ljepšeg, boljeg i pravednijeg svijeta. Dragi naši dobročinitelji od srca Vam hvala što se uvijek radosno odazovete i velikodušno darujete. Blagoslovljen Vam i sretan najveći kršćanski blagdan Uskrs.

Anita Ramljak, vjeroučiteljica